## Pravilnik o programu i načinu predavanja o posljedicama prometnih nezgoda te programu i načinu provjere poznavanja propisa

### NN 69/1996 (16.8.1996.), Pravilnik o programu i načinu predavanja o posljedicama prometnih nezgoda te programu i načinu provjere poznavanja propisa

# MINISTARSTVO UNUTARNJIH POSLOVA

Na temelju članka 321. stavka 1. točke 1. Zakona o sigurnosti prometa
na cestama ("Narodne novine", broj: 59/96.-pročišćen tekst),
ministar unutarnjih poslova donosi

## PRAVILNIK

### O PROGRAMU I NAČINU PREDAVANJA O POSLJEDICAMA PROMETNIH NEZGODA TE PROGRAMU I NAČINU PROVJERE POZNAVANJA PROPISA

Članak 1.

Ovim Pravilnikom propisuju se sadržaj programa i način održavanja predavanja
o posljedicama prometnih nezgoda za vozače kojima je u roku od dvije godine
zbog prekršaja u prometu određeno najmanje pet kaznenih bodova, te sadržaj
programa i način provjere poznavanja prometnih propisa (u daljnjem tekstu:
provjera) vozača kojima je na temelju članka 294. stavka 4., 5: i 7. Zakona
o sigurnosti prometa na cestama oduzeta vozačka dozvola.

Članak 2.

Predavanje o posljedicama prometnih nezgoda organizira i provodi policijska
uprava koja vozača, prema kojem se provodi ta mjera vodi u evidenciji vozača.

Članak 3.

Poziv na predavanje iz članka 2. ovoga Pravilnika upućuje vozaču policijska
uprava odnosno policijska postaja najkasnije u roku 30 dana od dana određivanja
kaznenih bodova. Predavanje se održava u roku od 15 do 30 dana od upućivanja
poziva. Pozivom se određuje mjesto i vrijeme održavanja predavanja i posljedice
neodazivanja pozivu te visina troškova koju je vozač dužan uplatiti za
troškove predavanja.

Članak 4.

Predavanja traju dva školska sata. Program predavanja sastoji se od:
1. priopćavanja razloga pozivanja na održavanje predavanja,

2. iznošenja aktualnih statističko-analitičkih pokazatelja o sigurnosti
u cestovnom prometu na području koje pokriva policijska uprava, po mjestu
održavanja predavanja, s posebnim osvrtom na:

- brojčane pokazatelje o posljedicama prometnih nezgoda,

- najčešće greške i uzroke kojima se uzrokuju prometne nezgode,

- iznošenje podataka o najugroženijim skupinama sudionika u prometu,

- iznošenje podataka o opasnim mjestima na prometnicama.

3. prikazivanja filma o posljedicama prometnih nezgoda. 4. tumačenja
grešaka i uzroka koji su doveli do prikazanih prometnih nezgoda. 5. rasprave
o temama iz sigurnosti prometa po izboru

Članak 5.

Provjeru vozača kojima je, na temelju članka 294. stavka 4., 5. i 7.
Zakona o sigurnosti prometa na cestama oduzeta vozačka dozvola, organizira
policijska uprava koja ga vodi u evidenciji vozača.

Članak 6.

Pisanu prijavu za provjeru vozač može podnijeti policijskoj upravi prema
mjestu prebivališta 30 dana prije isteka roka na koji mu je vozačka dozvola
oduzeta. Uz prijavu vozač podnosi i dokaz o plaćenim troškovima provjere.

Članak 7.

Policijska uprava organizira i provodi provjeru prije isteka roka na
koji je vozaču oduzeta vozačka dozvola.

Članak 8.

Policijska uprava može provjeru organizirati i provesti u sjedištu policijske
uprave, u njezinim ustrojstvenim jedinićama ili u drugiin prostorijama.
O mjestu i vremenu provjere policijska će uprava obavijestiti vozača najkasnije
deset dana prije dana održavanja provjere.

Članak 9.

Provjera se obavlja prema ispitnim testovima koje izrađuje Ministarstvo
unutarnjih poslova.

Članak 10.

Osobi koja pristupi provjeri, policijski službenik utvrđuje identitet
i daje mu upute o provedbi provjere. Policijski službenik neće dopustiti
provjeru vozaču: 1. koji zbog bolesti ili duševnog i tjelesnog stanja u
kojem se nalazi nije sposoban za provjeru znanja, 2. koji je pristupio
provjeri znanja umjesto drugog vozača, 3. koji nije uplatio troškove provjere.

Policijski službenik udaljit će vozača sa provjere koji ometa provedbu
provjere ili se tijekom provjere služi nedopuštenim sredstvima (prepisuje,
traži ili pruža pomoć, došaptava se i sl.) Vozaču iz stavka 2. i 3. ovoga
članka omogućit će se ponovna provjera, uz dodatnu uplatu propisane naknade,
u roku koji odredi policijska uprava, a koji ne može biti dulji od 30 dana.

Članak 11.

Vozač je zadovoljio na provjeri ako je točnim odgovorima postigao najmanje
90 posto bodova. Uspjeh vozača ocjenjuje se ocjenom "zadovoljio"
ili "nije zadovoljio".

Članak 12.

Vozaču koji zadovolji na provjeri, policijska uprava izdaje uvjerenje
koje sadrži prezime i ime vozača, JMBG, vrijeme i mjesto provjere, ocjenu,
potpis policijskog službenika i pečat policijske uprave. Na temelju ovoga
uvjerenja vozač može podići vozačku dozvolu nakon proteka roka utvrđenog
u rješenju o oduzimanju vozačke dozvole.

Članak 13.

Vozač ima pravo prigovora na ocjenu policijskog službenika koji provodi
provjeru. Prigovor se podnosi policijskom službeniku koji provodi provjeru
odmah nakon izvršene provjere. Policijski službenik dužan je vozaču saopćiti
zbog čega nije zadovoljio na provjeri i prigovor sa dokumentacijom dostaviti
načelniku policijske uprave na rješavanje. Načelnik policijske uprave dužan
je rješenje o prigovoru donijeti u roku dva dana od izvršene provjere.
Rješenje iz stavka 4. ovoga članka je konačno.

Članak 14.

O vozačima koji su pristupili na predavanje o posljedicama prometnih
nezgoda i vozačima koji su pristupili provjeri te izdanim potvrdama vodi
se evidencija koja sadrži: redni broj, prezime i ime vozača i JMBG.

Članak 15.

Podatke o vozačima koji su zadovoljili na provjeri poznavanja propisa
policijska uprava dužna je odmah po vraćanju vozačke dozvole unijeti u
evidenciju kazni i mjera u prometu.

Članak 16.

Ovaj Pravilnik stupa na snagu osmog dana od objave u "Narodnim
novinama".

Broj : 511-01-64-31253/1-96.

Zagreb, 1. kolovoza 1996.

Ministar unutarajih poslova

**Ivan Jarnjak, v. r.**

Pravilnik, NN 69/1996-1309